วิจัยสตรีวัยกว่า 50 ปี มักกลั้นปัสสาวะไม่อยู่
เมื่อไม่นานนี้ ผู้เชี่ยวชาญการแพทย์เกี่ยวกับกระดูกเชิงกรานของสตรี และศัลยกรรมตกแต่งจากมหาวิทยาลัยมิชิแกน ในเมืองแอนน์ อาร์เบอร์ ประเทศสหรัฐอเมริกา เผยผลศึกษาภาวะกลั้นปัสสาวะไม่อยู่ หรือกลั้นฉี่ไม่ได้ในสตรี จากการทำแบบสำรวจความคิดเห็นแห่งชาติของสุขภาพของสตรีมากกว่า 1,000 คน ที่มีอายุระหว่าง 50-80 ปี ที่ประสบกับอาการกลั้นปัสสาวะไว้ไม่อยู่ และหลายรายก็หวั่นวิตกว่านี่คือปัญหาสำคัญของตนเอง,ผลการสำรวจพบว่า 43% ของสตรีวัย 50-64 ปี ต้องทนทุกข์ทรมานจากการกลั้นปัสสาวะ ซึ่งไม่ต่างกันกับ 51% ของสตรีผู้ที่มีอายุ 65 ปีขึ้นไป ที่น่าเป็นห่วงก็คือ 2 ใน 3 ของสตรีที่มีปัญหากลั้นปัสสาวะไม่อยู่ ยังไม่ได้ไปพบและปรึกษาแพทย์ถึงปัญหาดังกล่าว มีสตรีเพียง 38% เคยทำการ ขมิบช่องทวารเบาหรือช่องคลอดเพื่อให้กล้ามเนื้ออุ้งเชิงกรานแข็งแรง ซึ่งจะช่วยยับยั้งการไหลออกของปัสสาวะ นอกจากนี้ ยังพบว่าสตรีจำนวนมากต้องพึ่งพาแผ่นรองแบบพิเศษในชุดชั้นใน หรือผ้าอ้อมสวมใส่ของผู้ใหญ่ หรือแม้กระทั่งลดการดื่มน้ำ,ผู้เชี่ยวชาญเผยว่า การไอ จาม และไม่มีเวลาเข้าห้องสุขา ทำให้เกิดการกลั้นปัสสาวะไว้ไม่ได้สิ่งที่ควรหลีกเลี่ยงคือสารก่อความระคายเคืองต่อกระเพาะปัสสาวะ เช่น คาเฟอีน สารให้ความหวานเทียม นิโคติน และแอลกอฮอล์ รวมทั้งทำให้กระเพาะปัสสาวะว่างเปล่าบ่อยขึ้น อย่างไรก็ตาม หนทางรักษาก็มีหลายทางเลือก เช่น การฉีดยาโบทอกซ์ไปที่กระเพาะปัสสาวะ หรือใช้วิธีผ่าตัดฝังเครื่องควบคุมที่กระเพาะปัสสาวะ เป็นต้น.
ผลศึกษาภาวะกลั้นปัสสาวะไม่อยู่ หรือกลั้นฉี่ไม่ได้ในสตรี จากการทำแบบสำรวจความคิดเห็นแห่งชาติของสุขภาพของสตรีมากกว่า 1,000 คน ที่มีอายุระหว่าง 50-80 ปี ที่ประสบกับอาการกลั้นปัสสาวะไว้ไม่อยู่
กลั้นปัสสาวะ,กลั้นปัสสาวะไม่อยู่,กระดูกเชิงกราน,ปัสสาวะ,ชื่นชีวิต,การศึกษา